Паводле даследавання, у ангельскай мове кожны дзень з’яўляецца ў сярэднім 15 неалагізмаў, аднак столькі ж словаў выходзіць штодзённа з актыўнага ўжытку. У дачыненні да беларускай такога даследавання ніхто не праводзіў, але, безумоўна, і ў нашай мове, асабліва ў апошнія гады, з’явілася шмат новых словаў. Звязана гэта, у першую чаргу, з неабходнасцю ў грамадстве даць назвы новым прадметам, з’явам, паняццям (мультыварка, ралап і г.д.)